paragraph_text: "4 Minutes" je pjesma američke pjevačice Madonne s jedanaestog studijskog albuma Hard Candy. Izdana je kao najavni singl 17. ožujka 2008. pod Warner Bros. Recordsom. Prvotno nazvana "4 Minutes to Save the World", pjesma govori o potrebi spašavanja planeta od uništavanja, te kako ljudi mogu uživati u svom doprinosu. Madonna je rekla kako ju je pjesma inspirirala za snimanje dokumentarnog filma I Am Because We Are.